Беларускі тыдзень моды праходзіць 16-ы раз. Ці змянілася што за гэты час? Кіраўнік Belarus Fashіon Week Яніна ГАНЧАРОВА ўпэўненая, што так, і адзначае некалькі пазітыўных тэндэнцый. Калі восем гадоў таму многія нашы фабрыкі адзення нават не глядзелі ў бок айчыннага рынку, усё шылі на Расію, то цяпер пашыраюць сетку крамаў у Беларусі. Развіваецца дзіцячая мода. У аднаго з брэндаў, напрыклад, абарот дзіцячых рэчаў на 80 працэнтаў большы, чым дарослых. А ўсяго ў сферы вытворчасці адзення працуе 1600 юрыдычных асоб.